Ντέρμπι της Κυανής Ακτής

Το Ντέρμπι της Κυανής Ακτής είναι ποδοσφαιρική αναμέτρηση η οποία φέρνει αντιμέτωπες δύο ομάδες οι οποίες πρόσκεινται στην FFF : την ΟΖΚ Νις και την ΑΣ Μονακό. Η ονομασία του ντέρμπι προέρχεται από το γεγονός ότι και οι δύο σύλλογοι εδρεύουν στην περιοχή της Κυανής Ακτής.

Από γεωγραφικής άποψης, το ντέρμπι αυτό είναι εκείνο με την μικρότερη απόσταση, στην Λιγκ 1, μεταξύ των δύο ομάδων που συμμετέχουν, με μόλις 20 χιλιόμετρα να χωρίζουν τη Νις και το Μονακό.

 Εξήγηση της αντιπαλότητας 

Η αντιπαλότητα μεταξύ Μονακό και Νις είναι καταρχάς γεωγραφικής φύσεως, με, μόλις, είκοσι, περίπου, χιλιόμετρα να χωρίζουν τις δύο πόλεις. Επίσης, η αντιπαλότητα έχει επεκταθεί και σε αθλητικό επίπεδο, με τη Νις και την Μονακό να έχουν περάσει αρκετά χρόνια ταυτόχρονης παρουσίας στην Α΄ Κατηγορία, ανάμεσά τους εννέα συνεχόμενες σεζόν από το 2002 ως το 2011, ενώ τυχαίνει να έχουν από τις πλέον αξιοζήλευτες τροπαιοθήκες στο γαλλικό ποδόσφαιρο (η ΟΖΚ Νις έχει κατακτήσει 4 πρωταθλήματα πρώτης κατηγορίας και 3 Κύπελλα Γαλλίας, ενώ η ΑΣ Μονακό έχει κατακτήσει 7 πρωταθλήματα και 5 Κύπελλα Γαλλίας). Σύμφωνα με τον Λιονέλ Λετιζί,  « η Μονακό ήταν πάντα πιο ισχυρή από οικονομικής άποψης από την ΟΖΚ Νις, αλλά και από αθλητικής άποψης υπήρχε συχνά μεγάλη διαφορά ποιότητας μεταξύ των δύο ομάδων. Σήμερα, δεν υπάρχει, πλέον. Ωστόσο, η αντιπαλότητα αυτή τονιζόταν περισσότερο με την διαφορά επιπέδου που υπήρχε κατά το παρελθόν μεταξύ Νις και Μονακό »Le plus important de l'histoire? sur ogcnice.com. 

Λέγεται, ακόμη, ότι η αντιπαλότητα αυτή οφείλεται και στη διαφορά μεταξύ των εισοδημάτων ανάμεσα στις δύο πόλεις, με το Μονακό να ταυτίζεται τις περισσότερες φορές με την πολυτέλεια και τα πλούτη, ενώ η Νις έχει συνδεθεί τις περισσότερες φορές με τις χαμηλότερες κοινωνικές ομάδες.

Την σεζόν 2011-2012, δεν υπήρξε ντέρμπι μεταξύ των δύο συλλόγων, λόγω του υποβιβασμού στην Λιγκ 2 της ΑΣ Μονακό, η οποία είχε τερματίσει στην 18η θέση την προηγούμενη σεζόν, ακριβώς πίσω από... την ΟΖΚ Νις. 

Ωστόσο, η αντιπαλότητα και το πάθος του ντέρμπι δεν έχουν μειωθεί. Πράγματι, στα πλαίσια της φάσης των 16 του Κυπέλλου Γκαμπαρντελά σε αναμέτρηση που έφερε αντιμέτωπες τη Νις και την Μονακό (στις 11 Μαρτίου 2012), περισσότεροι από 1000 οπαδοί κατέκλυσαν το Σταντ ντε λα Πλαιν ντυ Βαρ. Ο αγώνας διακόπηκε για διάστημα δέκα λεπτών λόγω καπνογόνων που έπεφταν στον αγωνιστικό χώρο από ορισμένους οπαδούς της Νις. Τελικώς, η αναμέτρηση ολοκληρώθηκε με 20λεπτη καθυστέρηση με το τελικό σκορ να είναι 2-1 υπέρ της Νις, η οποία απέκλεισε, έτσι, την κάτοχο του τίτλου, ενώ ήταν η ομάδα που κατέκτησε το τρόπαιο λίγες εβδομάδες αργότερα.

Η ΑΣ Μονακό επέστρεψε στην Λιγκ 1 για την σεζόν 2013-2014, με το ντέρμπι να κάνει, έτσι, την επιστροφή του : η πρώτη αναμέτρηση μεταξύ των δύο ομάδων θα λάβει χώρα την Τετάρτη 4 Δεκεμβρίου 2013 στην Allianz Riviera, ενώ η δεύτερη αναμέτρηση θα λάβει χώρα την Κυριακή 20 Απριλίου 2014 στο Στάδιο Λουί Β΄.

 Σημαντικές αναμετρήσεις 
 Μονακό 3-2 Νις (30 Ιανουαρίου 2010) : Στη διάρκεια της αναμέτρησης, αφού σκόραρε, ο Νενέ πανηγύρισε εμπρός στην κερκίδα των οργανωμένων οπαδών της Νις, προκαλώντας την οργή τους. Με την λήξη του αγώνα, η αποβολή του Ρενάτο Σιβέλι εκνεύρισε ακόμη περισσότερο τους οπαδούς, οι οποίοι, πιεζόμενοι από τα CRS (που πέταγαν δακρυγόνα προς την κατεύθυνσή τους) εισέβαλαν στον αγωνιστικό χώρο, και επιτέθηκαν σε οπαδούς της Μονακό. Η ΟΖΚ Νις τιμωρήθηκε με μία αγωνιστική κεκλεισμένων των θυρών, απέναντι στην ΠΣΖ.
 Μονακό 1-0 Νις (25 Ιανουαρίου 2009) : Έπειτα από ένα τέρμα του Αλεξάντρ Λικατά στα τελευταία λεπτά της αναμέτρησης, η ΑΣΜ κέρδισε την αναμέτρηση για την φάση των 32 του Κυπέλλου Γαλλίας και έβαλε τέλος σε μια περίοδο 15 ετών χωρίς νίκη των Μονεγάσκων επί των Niçois στο Στάδιο Λουί Β΄. 
 Μονακό 1-1 Νις (1η Δεκεμβρίου 2007) : Η αναμέτρηση σημαδεύτηκε από το μεγάλης ομορφιάς τέρμα της ισοφάρισης (στις καθυστερήσεις) του Λιλιάν Λαλάντ, ο οποίος σκόραρε με σουτ στην κίνηση από απόσταση της τάξεως των 18 μέτρων, βοηθώντας την Νις να πάρει τον βαθμό της ισοπαλίας από την συγκεκριμένη αναμέτρηση.
 Μονακό 3-4 Νις (2 Οκτωβρίου 2004) : Το ντέρμπι αυτό έμεινε στην ιστορία, και δύσκολα θα ξεχαστεί, τέτοιου μεγέθους ήταν το επίτευγμα που σημειώθηκε στη διάρκειά του : Η ΟΖΚ Νις βρισκόταν πίσω στο σκορ με 3-0 στα μέσα του δευτέρου ημιχρόνου. Όμως, χάρη σε ένα χατ-τρικ σε διάρκεια 8 λεπτών από τον Βικτόρ Αγκαλί (66ο, 72ο και 74ο λεπτό) και ένα τέρμα του Μαραμά Βαϊρουά στο 82ο λεπτό, η Gym επικράτησε, τελικά, με σκορ 3-4, μπαίνοντας την ιστορία της Λιγκ 1.
 Μονακό 0-1 Νις (7 Φεβρουαρίου 2006) : Χάρη σε ένα τέρμα του Έντερσον στο 88ο λεπτό, η ΟΖΚ Νις κατάφερε να επιβληθεί, παίρνοντας την πρόκριση για τον τελικό του Λιγκ Καπ της σεζόν 2005-2006.

 Τα τελευταία ντέρμπι 
 Επίσημες Διοργανώσεις 
 Ημερομηνία  Αναμέτρηση  Σκορ  Σκόρερ Μονακό  Σκόρερ Νις  Διοργάνωση 1η Απριλίου 2007  ΟΖΚ Νις - ΑΣ Μονακό  1-1  Πλασίλ   Λαλάντ   Λιγκ 1 2006-2007 1η Δεκεμβρίου 2007  ΑΣ Μονακό - ΟΖΚ Νις  1-1  Κόλερ   Λαλάντ   Λιγκ 1 2007-2008 19 Απριλίου 2008  ΟΖΚ Νις - ΑΣ Μονακό  0-2  Μεριέμ , Αλμιρόν   -  Λιγκ 1 2007-2008 18 Οκτωβρίου 2008  ΑΣ Μονακό - ΟΖΚ Νις  1-2  Κουφρέ   Μπαμογκό , Φαέ   Λιγκ 1 2008-2009 25 Ιανουαρίου 2009  ΑΣ Μονακό - ΟΖΚ Νις  1-0  Λικατά   -  Κύπελλο Γαλλίας 2008-2009  7 Μαρτίου 2009  ΟΖΚ Νις - ΑΣ Μονακό  0-0  -  -  Λιγκ 1 2008-2009 19 Σεπτεμβρίου 2009  ΟΖΚ Νις - ΑΣ Μονακό  1-3  Νενέ , Αλόνσο   Ρεμί   Λιγκ 1 2009-2010 30 Ιανουαρίου 2010  ΑΣ Μονακό - ΟΖΚ Νις  3-2  Παρκ , Νενέ   Μπεν Σααντά , Ντιγκάρ   Λιγκ 1 2009-2010 27 Νοεμβρίου 2010  ΑΣ Μονακό - ΟΖΚ Νις  1-1  Παρκ   Μουλουνγκί   Λιγκ 1 2010-2011 16 Απριλίου 2011  ΟΖΚ Νις - ΑΣ Μονακό  3-2   Γκοσό , Παρκ   Μουνιέ , Σιβέλι , Μουλουνγκί    Λιγκ 1 2010-2011 4 Δεκεμβρίου 2013  ΟΖΚ Νις - ΑΣ Μονακό       Λιγκ 1 2013-2014 20 Απριλίου 2014  ΑΣ Μονακό - ΟΖΚ Νις       Λιγκ 1 2013-2014

 Άλλα 
 Ημερομηνία  Αναμέτρηση  Σκορ  Σκόρερ Μονακό  Σκόρερ Νις  Διοργάνωση 11 Μαρτίου 2012  ΟΖΚ Νις - ΑΣ Μονακό  2-1  Παντόρ   Νταό Καστελανά , Ρουζώ   Κύπελλο Γκαμπαρντελά 2011-2012 25 Ιουλίου 2012  ΟΖΚ Νις - ΑΣ Μονακό  0-1  Ράγγι   -  Φιλικό

 Παραπομπές 

 Εξωτερικοί Σύνδεσμοι 
Επίσημη Ιστοσελίδα της ΟΖΚ Νις
Επίσημη Ιστοσελίδα της ΑΣ Μονακό

Κατηγορία:Γαλλικά ποδοσφαιρικά ντέρμπι
Κατηγορία:ΑΣ Μονακό
Κατηγορία:ΟΖΚ Νις